Локтан восянь республикаса муниципальнöй юкöнъяслы лоö сетöма транспорт вылö вот чукöртöмысь 50 %-сö.

Каръясын да районъясын тайö сьöмсö вермасны видзны меставывса туйяс, сы лыдын керкагöгöрса туйяс, дзоньталöм да стрöитöм вылö. Та йылысь висьталiс Коми Республикаса Юралысь Вячеслав Гайзер «Сыктывкарса чипан видзан фабрика» ИКК предприятиеса уджалысьяскöд аддзысьлiгöн.

В. Гайзер сiдзжö аддзысьлiс «Север» пызан-улöс вöчан фабрика» ИКК-са уджалысьяскöд. Республикаса Юралыськöд аддзысьлiгöн сёрниыс мунiс оланiн да коммунальнöй овмöс йылысь, сиктö биару нюжöдöм йылысь, оланiн стрöитöм да сиктса том специалистъяслы отсöг сетöм йылысь.